Edi Bär
De Edi Bär (* 17. Oktober 1913 als Edwin Bär z Ötwil am See; † 11. Februar 2008) isch en Schwiizer Kapällmäischter, en Komponischt und en Klarinette- und Saxofonspiler us Mänidorf gsi. Er hät Ländler gspilt. Scho won er 12i gsi isch, hät er agfange Mandoline z spile und es Jaar spööter Klarinette. Säb hät er au am Konservatorium z Züri gstudiert. Won de Edi Bär zwänzgi gsi isch, hät er d Ländlerkapäle Edi Bär gründet. Er hät öppe 500 Tänz komponiert. De bekanntischti isch de Schottisch Puurechilbi. Anderi bekannti Stückli sind de Geburtstags-Schottisch, s Polka-Lied Bärghäimet und s Walzer-Lied I suech e Maa. Beed Lieder sind vo de Gschwüschterti Pfänniger gsungen worde. De Edi Bär hät aber au für Blasmusige komponiert und Chilemusig für Klarinette und Orgle.

Zürcher
Komponist (20. Joorhundert)
Maa
Person (Mänidorf)
Schwizer Musiker